02014R1030 — ET — 26.05.2016 — 001.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSMÄÄRUS (EL) nr 1030/2014, 29. september 2014, milles sätestatakse rakenduslikud tehnilised standardid seoses selliste näitajate väärtuste avalikustamise ühtse vormingu ja kuupäevaga, mille alusel määratakse kindlaks globaalsed süsteemselt olulised ettevõtjad vastavalt Euroopa Parlamendi ja nõukogu määrusele (EL) nr 575/2013 (EMPs kohaldatav tekst) (ELT L 284 30.9.2014, lk 14)

Muudetud:









▼B

KOMISJONI RAKENDUSMÄÄRUS (EL) nr 1030/2014,

29. september 2014,

milles sätestatakse rakenduslikud tehnilised standardid seoses selliste näitajate väärtuste avalikustamise ühtse vormingu ja kuupäevaga, mille alusel määratakse kindlaks globaalsed süsteemselt olulised ettevõtjad vastavalt Euroopa Parlamendi ja nõukogu määrusele (EL) nr 575/2013

(EMPs kohaldatav tekst)







▼M1

Artikkel 1

Ühtne vorming

Globaalsed süsteemselt olulised ettevõtjad esitavad globaalsete süsteemselt oluliste ettevõtjate kindlakstegemiseks kasutatava teabe (näitajad, lisaandmed ja memokirjed) asjaomasele asutusele elektrooniliselt, kasutades käesoleva määruse lisaga ettenähtud vormi, võttes arvesse alusandmete täpsustusi ja asjaomase asutuse poolt igal aastal esitatud juhiseid. Kõnealuse vormi abil ning kõnealuseid täpsustusi ja juhiseid arvestades avalikustavad globaalsed süsteemselt olulised ettevõtjad selliste näitajate väärtused, mida kasutatakse krediidiasutuste ja investeerimisühingute punktisumma kindlaksmääramiseks delegeeritud määruses (EL) nr 1222/2014 sätestatud metoodika kohaselt.

Globaalsed süsteemselt olulised ettevõtjad ei ole kohustatud avalikustama lisaandmeid ega memokirjeid.

▼B

Artikkel 2

Avalikustamise kuupäev

Globaalsed süsteemselt olulised ettevõtjad avalikustavad artikli 1 kohase teabe majandusaasta lõpu seisuga hiljemalt neli kuud pärast iga majandusaasta lõppu.

Asjaomased asutused võivad lubada krediidiasutustel ja investeerimisühingutel, kelle majandusaasta lõpeb 30. juunil, esitada näitajate väärtused 31. detsembri seisuga. Igal juhul avalikustatakse teave hiljemalt 31. juuliks.

Artikkel 3

Avalikustamise asukoht

Krediidiasutused ja investeerimisühingud võivad avalikustada käesoleva määruse lisas sätestatud vormis esitatud näitajate väärtused, kasutades teabekanalit, mille nad on määranud määruse (EL) nr 575/2013 VIII osaga ette nähtud teabe avalikustamiseks vastavalt kõnealuse määruse artiklile 434.

Kui näitajate väärtused ei ole avalikustatud esimeses lõigus osutatud teabekanalit kasutades, esitavad globaalsed süsteemselt olulised ettevõtjad otseviite avalikustatud teabele krediidiasutuse või investeerimisühingu veebisaidil või teabekanalile, kus teave on avalikustatud.

▼M1

Pärast kõnealuse teabe avalikustamist globaalsete süsteemselt oluliste ettevõtjate poolt saadavad asjaomased asutused kõnealused täidetud vormid, sealhulgas lisaandmed ja memokirjed põhjendamatu viivituseta EBA-le. EBA avaldab täidetud vormi koondatult oma veebisaidil, kuid mitte lisaandmeid ega memokirjeid.

▼B

Artikkel 4

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

GLOBAALSETE SÜSTEEMSELT OLULISTE ETTEVÕTJATE KINDLAKSMÄÄRAMISE VORM

Panga üldandmed







1. jagu. Üldteave a) Asjaomase järelevalveasutuse esitatav üldteave 1) Riigi kood 2) Panga nimi 3) Aruandekuupäev (aaaa-kk-pp) 4) Aruandlusvaluuta b) Aruandva krediidiasutuse või investeerimisühingu esitatav üldteave 1) Aruandlusühik 2) Raamatupidamisstandard 3) Avalikustamise kuupäev (aaaa-kk-pp) 4) Avalikustamise keel 5) Avalikustamise veebiaadress

Suuruse näitaja







2. jagu. Koguriskipositsioon Summa

Vastastikuse seotuse näitajad







3. jagu. Finantssüsteemisisesed varad Summa







4. jagu. Finantssüsteemisisesed kohustused Summa







5. jagu. Lunastamata või tagasiostmata väärtpaberid Summa

Asendatavuse/finantsasutuse infrastruktuuri näitajad







6. jagu. Aruandeaastal tehtud maksed (välja arvatud grupisisesed maksed) Summa







7. jagu. Hoiul olevad varad Summa







8. jagu: Võlakirja- ja aktsiaturgudel tehtud emissiooni tagamise tehingud Summa

Keerukuse näitajad







9. jagu. Börsiväliste tuletisinstrumentide tinglik väärtus Summa







10. jagu. Kaubeldavad ja müügivalmis väärtpaberid Summa







11. jagu. 3. taseme varad Summa

Jurisdiktsiooniülese tegevuse näitajad







12. jagu. Jurisdiktsiooniülesed nõuded Summa







13 jagu. Jurisdiktsiooniülesed kohustused Summa

Lisaandmed







14. jagu. Lisanäitajad Summa